**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2017. április26-i ülésére)

## TÁRGY: KISKŐRÖS, 013/15. és a 013/16. HRSZ ALATTI INGATLANOK HASZONBÉRLETBE ADÁSA ZSÁMBOKI MIHÁLY ÉS SUBA JÁNOS RÉSZÉRE

Zsámboki Mihály 6237 Kecel, Rákóczi F. utca 26. és Suba János 6200 Kiskőrös, Nagyatádi Sz. S. utca 84. szám alatti lakosok kérelmet nyújtottak be Kiskőrös Város Polgármesterének címezve, melyben a kiskőrös Város Önkormányzatának tulajdonában álló Kiskőrös külterület 013/15. hrsz-on nyilvántartott 9.3489 m2 alapterületű, rét, legelő művelési ágban lévő és a Kiskőrös külterület 013/16. hrsz-on nyilvántartott 1.9785 m2 alapterületű legelő művelési ágban lévő Szűcsi erdő melletti ingatlanok kaszálását engedélyezze.

Fent nevesített területek az ingatlan-nyilvántartás adatai alapján a természet védelméről szóló 1996. évi LIII. törvény alapján „Országos jelentőségű védett természeti terület”-ek.

Az „Országos jelentőségű védett természeti terület” hasznosítására az illetékes környezetvédelmi és természetvédelmi hatóság engedélyező határozatában foglalt természetvédelmi értékek megőrzését szolgáló, feltételek szigorú betartása mellett van lehetőség.

A Csongrád Megyei Kormányhivatal Környezetvédelmi és természetvédelmi Főosztálya a 2016. szeptember 30. napján kelt határozatában foglalt feltételekkel 2021. november 30. napjáig engedélyezte fent nevesített területeken a legeltetést és a kaszálást.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének27.§ (2) bekezdésében foglaltak szerint az önkormányzati vagyon használati, hasznosítási jogának 1 évet meghaladó átengedéséről a Képviselő-testület dönt.

A mező- és erdőgazdasági földek forgalmáról szóló 2013. évi CXXII. törvény 38. § (1) bekezdése értelmében a föld tulajdonosa a föld használatát haszonbérbeadás útján hasznosíthatja. A hivatkozott jogszabály 49. § (1) bekezdés alapján a haszonbérleti szerződést hirdetményi úton közölni kell az előhaszonbérletre jogosultakkal.

Kiskőrös Város Önkormányzata tulajdonában álló természetvédelmi területeink tájidegen növényektől történő megtisztítását, kezelését a környezetvédelmi hatóság az újonnan létesülő ipari park és a kézilabdacsarnok területeinek kompenzálásaként is előírja, így a fent nevesített területek haszonbérbeadás útján történő hasznosítása, kezelése elősegíti az Önkormányzat egyéb beruházásainak megvalósulását.

A fentiekre tekintettel javaslom, hogy a Képviselő-testület járuljon hozzá a Kiskőrös külterület 013/15. hrsz-on nyilvántartott 9.3489 m2 alapterületű, rét, legelő művelési ágban lévő és a Kiskőrös külterület 013/16. hrsz-on nyilvántartott 1.9785 m2 alapterületű legelő művelési ágban lévő Szűcsi erdő melletti ingatlanok haszonbérlet útján történő hasznosításához.

**Kiskőrös, 2017. április 18.**

 **Domonyi László sk.**

 **polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös külterület 013/15. hrsz-on nyilvántartott 9.3489 m2 alapterületű, rét, legelő művelési ágban lévő és a Kiskőrös külterület 013/16. hrsz-on nyilvántartott 1.9785 m2 alapterületű legelő művelési ágban lévő Szűcsi erdő melletti ingatlanokat haszonbérbeadás útján hasznosítsa,
2. a haszonbérleti szerződések hirdetményi úton történő közzétételi eljárásának eredményessége esetén, felhatalmazza a polgármestert a határozat-tervezet mellékletét képező haszonbérleti szerződések megkötésére, ingatlan-nyilvántartási eljárás lefolytatására, kapcsolódó jognyilatkozatok megtételére.

**Felelős:** polgármester

**Határidő:** értelemszerűen